钦定古今图书集成/明伦汇编/氏族典/第164卷 > 《廖用贤尚友录》 > 潘府
## 钦定古今图书集成/明伦汇编/氏族典/第164卷 > 《廖用贤尚友录》 > 潘府

按《明外史潘府传》：“府字孔修，上虞人。成化末举进士。
值宪宗崩，孝宗践阼，甫二十日，礼官请释衰易素，帝
不许。府见帝可与有为，因上疏请行三年丧，诏辅臣
会礼官详议，并持成制，寝不行。谒选，得长乐知县，迁
南京兵部主事，陈军民利病七事。父丧除，补刑部，以
便养乞南，改南京兵部，迁武选员外郎。尚书马交升”
知其贤，超拜广东提学副使。以母老乞休，不待命辄
归。已而吏部尚书杨一清及巡按御史吴华屡荐其
学行，终不起。嘉靖改元，言官交荐，起太仆少卿，改太
常，致仕。既归，布衣蔬食，惟以发明《经传》为事。年七十
三卒